داکۆتای باکوور

داکۆتای باکوور (بە ئینگلیزی: North Dakota) ویلایەتێکە دەکەوێتە ناوەڕاستی ڕۆژاوای ویلایەتە یەکگرتووەکانی ئەمریکا. دەکەوێتە باکووری دووری ویلایەتی دەشتە گەورەکان، و لە نیوەی باکووری داکۆتاکان. لە سەدەی نۆزدەھەمدا، داکۆتای باکوور بە بەشێک لە ڕۆژاوای کێوی دادەنرا. پێشتر بەشێک بوو لە خاکی داکۆتا (ناوی لە ھۆزی ڕەسەنی ئەمریکی داکۆتا ناونراوە)، داکۆتای باکوور لە ساڵی ١٨٨٩ بووە ٣٩ھەمین ویلایەت.

ڕووباری میزۆری بە بەشی ڕۆژاوای ویلایەتەکەدا دەڕوات و دەریاچەی ساکاکاوا لە پشت بەنداوی گاریسۆنەوە پێکدەھێنێت. نیوەی ڕۆژاوای ویلایەتەکە بەرزایییەکانە و سەرچاوە سروشتییەکانی تێدایە لەوانە خەڵووز و نەوتی خاو. لە ڕۆژھەڵاتەوە ڕووباری سوور دۆڵی ڕووباری سوور لە باکوور پێکدەھێنێت. ئەم ناوچەیە زەوییەکی دەوڵەمەندی کشتوکاڵییە. لە مێژە کشتوکاڵ زاڵ بووە بەسەر ئابووری و کولتووری داکۆتای باکووردا.https://web.archive.org/web/20130117073135/http://atlas.nrcan.gc.ca/site/english/maps/historical/exploration/1738_verendrye.mov/viewhttps://web.archive.org/web/20181114100734/https://www.businessinsider.com/ten-states-with-ridiculously-low-unemployment-rates-and-why-2010-8?op=1https://web.archive.org/web/20160304083143/http://www.denverpost.com/business/ci_22258851/oil-boom-turbocharges-north-dakota-population-growth

پایتەختی ویلایەتەکە بیسمارکە. گەورەترین شاری ئەم ویلایەتە فارگۆیە. زانکۆ حکومییە گەورەکان لە گراند فۆرک و فارگۆ ھەڵکەوتوون. ھێزی ئاسمانی ئەمریکا بنکەکانی لە شاری مینۆت و گراند فۆرکس ھەیە. کۆی ڕووبەری داکۆتای باکوور ١٨٣٬٢٧٢ کیلۆمەتر دووجایە (٧٠٧٦٢ میل چوارگۆشە). ژمارەی دانیشتووانی ٦٤٢ ھەزار و ٢٠٠ کەسە (٢٠٠٠).

داکۆتای باکوور دەکەوێتە باشووری پارێزگاکانی مانیتۆبا و ساسکاچوان لە کەنەدا. ھاوسنوورە لەگەڵ سێ ویلایەتی ئەمریکا: ڕۆژھەڵاتی مۆنتانا، باکووری داکۆتای باشوور و ڕۆژاوای مینیسوتا. پێش ھاتنی ئەورووپییەکان، داکۆتای باکوور لەلایەن ڕەسەنی ئەمریکییەوە نیشتەجێ بوو، لەنێویاندا ھۆزی ماندان ھەبوو. داکۆتای باکوور لە دوایین ویلایەتەکان بوو کە نیشتەجێکرابوون، لە ٢ی تشرینی دووەمی ١٨٨٩ لەگەڵ داکۆتای باشوور پەیوەندییان بەو یەکێتییەوە کرد، داکۆتای باکوور تاکە بانکی دەوڵەتی ھەیە لە ئەمریکا، بانکی داکۆتای باکوور کە ھەموو پارەی حکوومەتی ویلایەتەکانی تێدایە.

 سەرچاوەکان 

ژمارەی دانیشتووان

پۆل:داکۆتای باکوور
پۆل:ویلایەتەکان و مەڵبەندەکان، دامەزرانی ١٨٨٩
پۆل:ویلایەتەکانی ئامریکا